จ้า การต่อต้านรัฐ และสงครามในหัวของพลเมือง
บรรดาเจ้าผู้ปกครองซึ่งได้กระทำสิ่งที่ยิ่งใหญ่นั้น ได้ให้ความเอาใจใส่เพียงเล็กน้อยต่อข้อตกลง และรู้วิธีที่จะจัดการกับสมองของมนุษย์อย่างฉลาดแกมโกงด้วย และในท้ายที่สุด พวกเขาก็เอาชนะเหนือผู้ที่ตั้งตนอยู่บนความจงรักภักดีได้(Machiavelli The Prince บทที่ 18)สำหรับนักปรัชญาที่ได้รับฉายาว่า ศาสดาแห่งความชั่วร้าย อย่าง Machiavelli เป็นที่ชัดเจนว่าเขาสนับสนุนทั้งการใช้กำลังและการสร้างความหวาดกลัวโดยการใช้ความรุนแรงเพื่อการรักษาอำนาจของผู้ปกครอง จนทำให้คนจำนวนมากมองข้ามความสำคัญของประโยคที่ยกมาข้างต้นซึ่งปรากฏอยู่ในหนังสืออันโด่งดังของเขาไป แปลว่าในแง่นี้แล้ว Machiavelli เองก็ให้ความสำคัญกับการเมืองในอีกแง่มุมหนึ่งนอกจากการใช้ความรุนแรง นั่นคือการจัดการกับความคิดในหัวของคน อย่างฉลาด เพื่อให้ผู้ปกครองสามารถรักษาอำนาจของตนเอาไว้ได้เหตุการณ์ที่ด้วยข้อกล่าวหาว่าเธออ่านข้อความที่ผิดกฎหมายซึ่งคนอื่นส่งมาให้ใน Facebook แล้วเธอตอบเพียงแค่คำว่า จ้า โดยไม่ได้ตำหนิหรือห้ามปรามกลับไปจึงถือว่ามีส่วนร่วมในการกระทำความผิดด้วย ไม่เพียงแต่เป็นการขยับเส้นของความหวาดกลัวให้ขยายกว้างขึ้นในสังคม และไม่เพียงขยายขอบเขตนิยามของการกระทำผิดให้กว้างขึ้น แต่ยังเป็นความพยายามเข้าไปจัดการกับความคิดในหัวของพลเมืองและเปลี่ยนนิยามของพลเมืองที่ดีไปด้วยพร้อม ๆ กันเหตุที่คำฟ้องร้องของเจ้าหน้ารัฐต่อแม่ของ จ่านิว ครั้งนี้เป็นหมุดหมายที่สำคัญมาก เพราะมันหมายความว่า หลังจากนี้คุณไม่จำเป็นต้องมีเจตนาในการกระทำผิดหรือมีส่วนร่วมในการกระทำผิดโดยตรงอีกแล้ว เพียงแค่คุณเห็นการกระทำผิดแต่ไม่ห้ามปราม ไม่เข้าแทรกแซง ไม่หยุดยั้ง ไม่ว่ากล่าวตักเตือน ก็จะทำให้คุณได้รับความผิดตามไปด้วย จากเดิมที่รัฐมุ่งจับผิดที่ตัว การกระทำ ซึ่งขัดกับอุดมการณ์ของรัฐโดยตรง ตอนนี้การ ละเว้น/ไม่กระทำ ในสิ่งที่รัฐเห็นว่าควรทำก็สามารถนับเป็นความผิดในข้อหาร้ายแรงตามได้เช่นกันนั่นแปลว่าพลเมืองที่ดีไม่เพียงแค่ต้องปฏิบัติตามกฎหมายของรัฐ แต่ยังต้องเชื่อตามบรรทัดฐานถูกผิดของรัฐอย่างหมดจิตหมดใจ รวมทั้งมีหน้าที่เข้าแทรกแซงและหยุดยั้งการกระทำที่ผิดกฎหมายของรัฐอีกด้วย นอกจากนี้นิยามของการต่อต้านรัฐก็เปลี่ยนไป จากเดินที่การต่อต้านรัฐถูกนิยามจากการกระทำที่เห็นได้โจ่งแจ้งอย่างชัดเจน ตอนนี้สิ่งที่เกิดขึ้นในหัวของและในพื้นที่ส่วนตัวของคุณก็สามารถถูกนับว่าเป็นสิ่งที่ต่อต้านรัฐได้เช่นกันSlavoj Zizek เคยอธิบายไว้ว่าในยุคสมัยของเรา ระบอบอำนาจนิยมและเผด็จการเบ็ดเสร็จไม่ได้ทำงานในลักษณะที่บังคับให้เราทำสิ่งต่างๆตามคำสั่งอย่างตรงไปตรงมาเฉยๆอีกแล้ว อำนาจนิยมแบบใหม่ทำงานในลักษณะที่ต้องการให้เรารักและเชื่อมั่นศรัทธาในสิ่งที่เขาอยากให้เราทำไปพร้อมกันด้วย เพราะถ้าเรารักและเชื่อในคุณค่าเหล่านั้นด้วยตนเอง การควบคุมก็จะทำได้เบ็ดเสร็จมากขึ้น การขัดขืนต่อต้านก็จะทำได้น้อยลง การตอบด้วยคำว่า จ้า จึงกลายเป็นเรื่องใหญ่สำหรับรัฐและเป็นสิ่งที่รัฐรับไม่ได้ เพราะมันแสดงให้เห็นว่าคุณกำลังเพิกเฉยและไม่รู้ร้อนรู้หนาวต่อคนที่กำลังทำผิดบรรทัดฐานความดีงามของรัฐ และดังนั้นตัวคุณจึงกำลังท้าทายและละเมิดรัฐไปด้วยเช่นกัน มันกำลังฟ้องว่าในหัวของคุณไม่ใช่พลเมืองที่ซื่อสัตย์ซึ่งเดินตามรอยที่รัฐบอกว่าควรจะเดิน แม้คุณจะไม่ใช่ผู้กระทำผิดโดยตรงก็ตาม คุณก็ถือเป็นผู้สมรู้ร่วมคิดตอนนี้รัฐไม่ได้เพียงแค่สั่งให้คุณห้ามทำผิดกฎหมายเท่านั้น แต่รัฐกำลังสั่งว่าคุณต้อง รู้สึกผิด กับสิ่งที่คนอื่นกำลังทำผิดด้วย คุณไม่เพียงต้องเป็นพลเมืองดีที่ห้ามทำผิดกฎหมาย แต่ยังต้องเป็นบุคคลที่ รู้สึกผิดชอบชั่วดี ตามบรรทัดฐานของรัฐโดยอัตโนมัติแล้วทำไมเผด็จการจึงต้องการควบคุมความคิด? สาเหตุที่เผด็จการหวาดกลัว การคิด (thinking) ของพลเมืองอย่างมากจนต้องพยายามควบคุมนั้น Hannah Arendt ตอบว่าเป็นเพราะ ไม่มีสิ่งที่เรียกว่าความคิดที่อันตราย เพราะการคิดเป็นกิจกรรมที่อันตรายโดยตัวมันเองอยู่แล้ว (สำหรับเผด็จการ - ผู้เขียน)นั่นคงเป็นเพราะความคิดและอารมณ์ความรู้สึกที่อยู่ในหัวสมองของคนไม่ใช่สิ่งที่สร้างให้เกิดขึ้นได้ด้วยการลงโทษทางกายภาพอย่างการจับกุมคุมขัง ความคิดความรู้สึกของคนเป็นสิ่งที่มีลักษณะเป็นนามธรรม ดังนั้นจึงมีเพียงอำนาจแบบละมุน (soft power) เท่านั้นที่จะทำให้มันเกิดขึ้นในหัวของพลเมืองอย่างเบ็ดเสร็จเด็ดขาดได้ การใช้อำนาจที่แข็งกร้าว (hard power) ด้วยกฎหมายและการลงทัณฑ์เพื่อพยายามควบคุมความคิดจึงเป็นการช่วงชิงพื้นที่ในหัวของพลเมืองที่ผิดวิธี เป็นวิธีที่ให้ผลลัพธ์ที่ไม่มีทางจะตรงกับเป้าประสงค์ของผู้ใช้ และไม่ใช่การ จัดการกับสมองของมนุษย์อย่างฉลาด เท่าใดนัก สำนวนแปลโดย สมบัติ จันทรวงศ์
 บรรดาเจ้าผู้ปกครองซึ่งได้กระทำสิ่งที่ยิ่งใหญ่นั้น ได้ให้ความเอาใจใส่เพียงเล็กน้อยต่อข้อตกลง และรู้วิธีที่จะจัดการกับสมองของมนุษย์อย่างฉลาดแกมโกงด้วย และในท้ายที่สุด
กฎหมายอาญา มาตรา 112,จ่านิว,จ้า,ต่อศักดิ์ จินดาสุขศรี,พัฒน์นรี ชาญกิจ,สิรวิชญ์ เสรีธิวัฒน์